laion/Wikipedia-Exotic huggingface dataset:
מילאן שקריניאר

מילאן שקריניאר (בסלובקית: Milan Škriniar; נולד ב-11 בפברואר 1995 בז'יאר נאד הרונום שבסלובקיה) הוא כדורגלן סלובקי המשחק בעמדת הבלם בפריז סן-ז'רמן מהליגה הצרפתית ובנבחרת סלובקיה, בה הוא גם משמש כקפטן. לזכות שקריניאר זכייה בסרייה א', שני גביעי איטליה ושני גביעי סופרקאפ עבור אינטר מילאנו והפך לבסוף גם לקפטן הקבוצה. בשנת 2023 הצטרף לפריז סן-ז'רמן. שקריניאר נולד בעיירה ז'יאר נאד הרונום שבסלובקיה, והחל לשחק במחלקת הנוער המקומית. בשנת 2007 עבר למחלקת הנוער של מ.ש.ק. ז'ילינה מליגת העל הסלובקית. ב-27 במרץ 2012 ערך את הופעת הבכורה שלו במועדון, כששיחק 90 דקות בתיקו 1-1 נגד זלטה מורבצה במסגרת המחזור ה-19 בליגה. הוא הוסיף הופעת ליגה אחת בלבד בעונת 2011/2012 והופעה נוספת בגביע הסלובקי, בעונה בה זכתה מ.ש.ק. ז'ילינה בדאבל. את עונת 2012/2013 החל שקריניאר במ.ש.ק. ז'ילינה, וב-23 בנובמבר 2012 הבקיע את שער הבכורה שלו במועדון, שער בדקה ה-35 בניצחון 1–4 על זלטה מורבצה. הוא שיחק בקבוצה במשך חצי עונה, בה הבקיע שער אחד בעשר הופעות ליגה. בחודש ינואר 2013 הושאל לזלטה מורבצה מליגת העל הסלובקית למשך חצי עונה. ב-1 במרץ 2013 ערך את הופעת הבכורה שלו במועדון, כששיחק 59 דקות בהפסד 1–4 לסלובן ברטיסלאבה במשחק המחזור ה-20 בליגה. הוא ערך במועדון שבע הופעות ליגה, וחזר למ.ש.ק. ז'ילינה למשך שתי עונות וחצי, בהן ערך 65 הופעות ליגה והבקיע 11 שערים. בשלהי ינואר 2016 חתם בסמפדוריה מהסרייה א'. ב-24 באפריל 2016 ערך את הופעת הבכורה שלו במועדון, כשנכנס כמחליף בתוספת הזמן של המחצית השנייה בניצחון 1–2 על לאציו במסגרת המחזור ה-35 בליגה. עד סוף העונה הוסיף שתי הופעות ליגה. ב-7 ביולי 2017 חתם לחמש שנים באינטר מילאנו לאחר שנה וחצי במדי סמפדוריה. ב-6 ביולי 2023 עזב שקריניאר את אינטר לאחר שש שנים וחתם בפריז סן ז'רמן לחמש שנים. ב-27 במאי 2016 ערך שקריניאר את הופעת הבכורה שלו בנבחרת סלובקיה, כששיחק 90 דקות בניצחון 1–3 על נבחרת גאורגיה במשחק ידידות. שקריניאר היה חלק מסגל נבחרת סלובקיה לטורניר יורו 2016, וערך 2 הופעות: בתיקו 0-0 נגד נבחרת אנגליה בשלב הבתים, ובהפסד 0–3 לנבחרת גרמניה בשלב שמינית הגמר. נכלל בסגל נבחרת סלובקיה ליורו 2020. נכלל בסגל נבחרת סלובקיה ליורו 2024. מ.ש.ק. ז'ילינה אליפות סלובקיה (1): 2011/2012 הגביע הסלובקי (1): 2011/2012 אינטר אליפות איטליה: 2020/2021 הסופר קאפ האיטלקי: 2021, 2022 גביע האיטלקי: 2021/2022, 2022/2023 פריז סן ז'רמן אליפות צרפת : 2023/2024 הסופר קאפ הצרפתי: 2023 מדיה וקבצים בנושא מילאן שקריניאר בוויקישיתוף מילאן שקריניאר, ברשת החברתית אינסטגרם מילאן שקריניאר, באתר Transfermarkt מילאן שקריניאר, באתר Fussballdaten.de (בגרמנית) מילאן שקריניאר, באתר Soccerway מילאן שקריניאר, באתר BDFutbol מילאן שקריניאר, באתר WorldFootball.net מילאן שקריניאר, באתר National Football Teams מילאן שקריניאר, באתר FootballDatabase.eu מילאן שקריניאר, באתר ESPN מילאן שקריניאר הוצג בפריז סן ז'רמן: "אחת הקבוצות הטובות בעולם", באתר וואלה, 6 ביולי 2023 UEFA.com, Slovakia | Squad | UEFA EURO 2024, UEFA.com (באנגלית)
ישראל באולימפיאדת הנוער לילהאמר (2016)

אולימפיאדת הנוער לילהאמר היא משחקי החורף האולימפיים לנוער ה-2 המתקיימים. המשלחת הישראלית השתתפה לראשונה במשחקי החורף האולימפיים לנוער וכללה 2 ספורטאים המתחרים ב-2 ענפי ספורט שונים. המשלחת הישראלית הבוגרת הראשונה למשחקי החורף האולימפיים הייתה בשנת 1994 לאולימפיאדת לילהאמר. נושא דגל ישראל בטקס הפתיחה היה הגולש האלפיני, איתמר בירן. המשלחת כללה 2 ספורטאים שהתחרו ב-2 ענפים. ערך מורחב – מדליות באולימפיאדת הנוער לילהאמר (2016) המשלחת הישראלית לא זכתה באף מדליה לאורך המשחקים. בנים בנים המקצה ה-1 הוא סופר G והמקצה ה-2 הוא סלאלום.
מייזו

חברת מייזו טכנולוגיות בע"מ (באנגלית: Meizu Technology Co., Ltd.‎, בסינית: 魅族科技有限公司, תעתיק פין-יין: Mèizú Kējì Yǒuxiàn Gōngsī) היא יצרנית אלקטרוניקה סינית שבסיסה בג'והאי (אנ') שבגואנדונג. החברה הוקמה ב-2003, ובתחילה ייצרה נגני MP3 ו-MP4. החל מ-2008 היא מתמקדת בייצור טלפונים חכמים. מייזו היא אחת מיצרניות הטלפונים החכמים הגדולות בסין, היא מכרה 8.9 מיליון טלפונים במחצית הראשונה של 2015. סדרת PRO הוצגה עם השקת Meizu PRO 5, יורשו של ה-Meizu MX4 Pro. זוהי סדרת מוצרי הדגל של מייזו. מדובר במכשירים חזקים עם ביצועים גבוהים. Meizu PRO 5 Meizu PRO 5 Ubuntu Edition Meizu PRO 6 Meizu PRO 6 Plus Meizu PRO 7 Meizu PRO 7 Plus Meizu PRO 15 Meizu PRO 15 plus Meizu PRO 16 Meizu PRO 16 plus סדרת MX היא סדרת טלפונים חכמים שמבחינת חוזקה וביצועיה ממוקמת בין סדרת מוצרי הדגל למוצרים באמצע טווח המוצרים של מייזו. Meizu MX Meizu MX2 Meizu MX3 Meizu MX4 Meizu MX4 Ubuntu Edition Meizu MX4 Pro Meizu MX5 Meizu MX6 סדרת M היא סדרת טלפונים חכמים שאמורה להיות מכשירים שימושים ובמחירים סבירים. Meizu M1 Note Meizu M2 Meizu M2 Note Meizu M3 Meizu M3E Meizu M3S Meizu M3 Max Meizu M3 Note Meizu M5 Meizu M5 Note Meizu M5c Meizu M5s Meizu M6 Meizu M6s Meizu M6 Note Meizu M8 Meizu M9 Meizu U10 Meizu U20 Flyme OS מדיה וקבצים בנושא מייזו בוויקישיתוף אתר האינטרנט הרשמי של מייזו מייזו, ברשת החברתית פייסבוק מייזו, ברשת החברתית אקס (טוויטר) מייזו, ברשת החברתית אינסטגרם מייזו, סרטונים בערוץ היוטיוב ערך זה הוא קצרמר בנושא טכנולוגיה. אתם מוזמנים לתרום לוויקיפדיה ולהרחיב אותו.
האחיות ג'משיד

האחיות ג'משיד הן האחיות עדן ושי-לי ג'משיד, הפועלות כהרכב מוזיקלי. שי-לי ג'משיד שרה ומנגנת על גיטרה ועדן ג'משיד שרה ומנגנת בצ'לו. האחיות ג'משיד נולדו וגדלו בשכונת תלפיות מזרח בירושלים, להורים ממוצא אלג'יראי־מרוקאי־פרסי, שניהלו את בית המלון "עדן ירושלים". אחותן הבכורה, המוזיקאית ענבל ג'משיד, נשואה למוזיקאי גלעד ואקנין ושניהם חברי ההרכב המוזיקלי אקוט. האחיות התחילו להופיע בשנת 2006 בירושלים ובשנת 2016 ראה אור אלבום הבכורה שלהן (הנושא את שמן) בהפקתם המוזיקלית של אביב משולם ושחר אליסוף. שי־לי ג'משיד כתבה והלחינה את רוב השירים באלבום שמושפע ממוזיקה קאמרית. באותה השנה חידשו את השיר "אינתה דאיימן" של שרית חדד. בסוף אפריל 2021 פרסמו האחיות ג'משיד כי הפיקו אלבום שני, והעלו לרשת שיר ראשון מתוכו, "ארצות אחרות". "האחיות ג'משיד" (2016) "אלף שמשות" (2021) "ירושלים" (2016) "ארמון מחול" (2016) "יותר מדי" (2019) "אלף שמשות" (2019) "ארצות אחרות" (2021) האחיות ג'משיד, ברשת החברתית פייסבוק האחיות ג'משיד, ברשת החברתית אינסטגרם האחיות ג'משיד, סרטונים בערוץ היוטיוב האחיות ג'משיד, באתר שירונט האחיות ג'משיד, באתר ספוטיפיי האחיות ג'משיד, באתר סאונדקלאוד (באנגלית) האחיות ג'משיד, באתר MusicBrainz (באנגלית) האחיות ג'משיד, באתר Discogs (באנגלית) האחיות ג'משיד, באתר בנדקמפ בן שלו, האחיות ג'משיד V.S האחיות לוז: מי מהן לוקחת?, באתר הארץ, 23 ביוני 2016 להאזנה: האחיות ג'משיד ב"מופע הרדיו" מהצוללת הצהובה - הפקת מקור של רשת ג', יולי 2016 עדיה שוורץ, הכוכבות הבאות: על האחיות ג'משיד שמעתם?, מקור ראשון, 28 בפברואר 2016 יעקב בר-און, הופתענו לגלות עד כמה אין שירי-ילדים במזרחית, באתר מעריב אונליין, 7 באוקטובר 2020 רותי זוארץ, ‏יש לי אחות: עדן ושי-לי ג'משיד יופיעו השבוע בפסטיבל האינדי בחיפה, באתר מעריב אונליין, 26 ביוני 2015 מאת מערכת טיים אאוט, בכורה: האזינו לסינגל החדש של האחיות ג'משיד, באתר טיים אאוט, ‏2016-03-06 האחיות ג'משיד- ארצות אחרות, נבדק ב-2021-04-30
רוביו רובין

רוביו יובאני מנדז רובין (באנגלית: Rubio Yovani Mendez Rubin; נולד ב-1 במרץ 1996 בביברטון שבאורגון, ארצות הברית) הוא כדורגלן אמריקאי המשחק בעמדת החלוץ בקבוצת ריאל סולט לייק ובנבחרת גואטמלה. רובין שיחק במחלקות נוער בארצות הברית, ובשנת 2013 הגיע למחלקת הנוער של אוטרכט מליגת העל ההולנדית. ב-17 באוגוסט 2014 ערך רובין את הופעת הבכורה שלו במועדון, כששיחק 90 דקות בניצחון 2-1 על וילם II במסגרת המחזור השני בליגה. ב-29 בנובמבר הבקיע רובין את שער הבכורה שלו במועדון, שער בדקה ה-83 בניצחון 5-1 על נאק ברדה במסגרת המחזור ה-14 בליגה. רובין ערך 28 הופעות ליגה בעונת 2014/2015, בהן הבקיע שלושה שערים, והוסיף 10 הופעות ליגה בעונת 2015/2016. ב-14 בנובמבר 2014 ערך רובין את הופעת הבכורה שלו בנבחרת ארצות הברית, כששיחק 67 דקות בהפסד 2-1 לנבחרת קולומביה במשחק ידידות. במהלך שנת 2022 החליט לייצג את נבחרת גואטמלה. המעבר התאפשר בזכות העובדה כי במדי נבחרת ארצות הברית, הוא שיחק רק במשחקי ידידות. ב-2 ביוני 2022 ערך את הופעת הבכורה שלו בנבחרת בהפסד 2-0 לגיאנה הצרפתית. מדיה וקבצים בנושא רוביו רובין בוויקישיתוף רוביו רובין, באתר Transfermarkt רוביו רובין, באתר Soccerway רוביו רובין, באתר BDFutbol רוביו רובין, באתר WorldFootball.net רוביו רובין, באתר National Football Teams רוביו רובין, באתר FootballDatabase.eu ערך זה הוא קצרמר בנושא כדורגלנים. אתם מוזמנים לתרום לוויקיפדיה ולהרחיב אותו.
עונת 1978/1979 בגביע אירופה לאלופות בכדורגל

עונת 1978/1979 בגביע אירופה לאלופות בכדורגל הייתה העונה ה-24 של התחרות האירופית לקבוצות כדורגל והיא אורגנה על ידי אופ"א. המשחק הראשון התקיים ב-15 באוגוסט 1978 ותחרות הסתיימה ב-30 במאי 1979. בתחרות השתתפו 33 קבוצות. משחק הגמר נערך באצטדיון האולימפי, מינכן. התחרות הסתיימה בניצחון של נוטינגהאם פורסט בפעם הראשונה בתולדות המועדון. זו הייתה הפעם שלישית ברציפות שקבוצה אנגלית זוכה בגביע. קלאודיו סולצר שזכה בתואר מלך השערים כבש חמישה שערים במשחק בודד, ו-11 בתחרות כולה. בתחרות השתתפו 33 קבוצות. כל הקבוצות חולקו לזוגות ונפגשו בשיטת משחק בית ומשחק חוץ לקביעת הקבוצה שתעפיל לשמינית הגמר. בכל השלבים למעט משחק הגמר נערכו משחק בית ומשחק חוץ. חוק "שער חוץ", היה בתוקף לכל שלבי התחרות. במקרה שאין אפשרות להגיע להכרעה תוך יתרון שער חוץ, המנצח נקבע בסדרת בעיטות עונשין. בזכות שער חוץ גמר גביע אירופה לאלופות 1979 אתר האינטרנט הרשמי של עונת 1978/1979 בגביע אירופה לאלופות בכדורגל (באנגלית) נתונים מאתר אופ"ה
לינוס ואלקוויסט

לינוס ואלקוויסט (בשוודית: Linus Wahlqvist; נולד ב-11 בנובמבר 1996 בנורשפין שבשוודיה) הוא כדורגלן שוודי המשחק בעמדת הבלם בקבוצת נורשפין בליגת העל השוודית ובנבחרת שוודיה. ואלקוויסט נולד בנורשפין שבשוודיה. הוא החל לשחק במחלקת הנוער של המועדון המקומי אנבי BK, ובשנת 2009 עבר למחלקת הנוער של המועדון הבכיר בעיר, נורשפין, המשחק בליגת העל השוודית. ב-6 באפריל 2014 ערך ואלקוויסט את הופעת הבכורה שלו במועדון, כשנכנס כמחליף בדקה ה-88 בניצחון 2-0 על הלסינגבורג במסגרת המחזור השני בליגה. ואלקוויסט ערך 24 הופעות ליגה בעונת 2014. ב-4 ביולי 2015 הבקיע ואלקוויסט את שער הבכורה שלו במועדון, שער בדקה ה-13 בניצחון 3-1 על מאלמה במסגרת המחזור ה-14 בליגה. הוא ערך 29 הופעות ליגה בעונת 2015, בה זכתה נורשפין באליפות שוודיה. בנוסף, שיחק ואלקוויסט במשחק הסופר קאפ השוודי, בו ניצחה נורשפין את גטבורג בתוצאה 3-0. ב-6 בינואר 2016 ערך ואלקוויסט את הופעת הבכורה שלו בנבחרת שוודיה, כשנכנס כמחליף בדקה ה-83 בתיקו 1-1 נגד נבחרת אסטוניה במשחק ידידות. נורשפינג אליפות שוודיה (1): 2015 הסופר קאפ השוודי (1): 2015 מדיה וקבצים בנושא לינוס ואלקוויסט בוויקישיתוף לינוס ואלקוויסט, ברשת החברתית אקס (טוויטר) לינוס ואלקוויסט, באתר Transfermarkt לינוס ואלקוויסט, באתר Soccerway לינוס ואלקוויסט, באתר WorldFootball.net לינוס ואלקוויסט, באתר National Football Teams לינוס ואלקוויסט, באתר FootballDatabase.eu
השייטת הבריטית בים הכספי

השייטת הבריטית בים הכספי (באנגלית: British Caspian Flotilla) הייתה כוח של הצי המלכותי הבריטי שהוקם בים הכספי ב-1918. השייטת הייתה חלק מכוחות התערבות מדינות ההסכמה במלחמת האזרחים ברוסיה. ההחלטה על הקמת הכוח התקבלה ב-11 ביולי 1918 על ידי המפקדה הצבאית הבריטית בבגדאד. מטרותיו של הכוח היו: השתלטות על קרסנובודסק, הקצה המזרחי של המסילה הטרנס-כספית ועל ידי כך לסייע לחיל המשלוח בפיקודו של מייג'ור גנרל וילפריד מלסון שהייתה מעורבת בלחימה בטורקמניסטן. מניעת נפילתם של באקו ושל שדות הנפט סביבה לידי הקיסרות הגרמנית או לידי האימפריה העות'מאנית. השייטת הוקמה תחת פיקודו של קומודור דייוויד נוריס בספטמבר 1918. נוריס נסע דרך היבשה מבגדאד לעיר הנמל אנזאלי שבצפון איראן בראש שיירת משאיות שהובילה את תותחי השייטת. בינואר 1919 תוגבר הכוח ב-12 סירות מנוע שנשלחו באמצעות רכבות מעיר הנמל בתומי שעל חוף הים השחור. לאחר מכן חומשו כלי שיט אלו בתותחים, מונו להם מפקדים מהצי הבריטי והם אובטחו על ידי חיילים מחיל הנחתים המלכותי. השייטת החזיקה בסיסים באנזאלי ובקרסנובודסק ובנוסף סייעה לפעולת קווי האספקה שנעו בין היחידות הקרקעיות הבריטיות בבאקו, פטרובסק שעל החוף המערבי של הים הכספי ופורט אלכסנדרובסק שעל חופו המזרחי. על כלי השיט של השייטת נמנו: אה"מ קרוגר (HMS Kruger, אוניית הדגל) אה"מ ונצ'ר (HMS Venture) אה"מ אסיה (HMS Asia) אה"מ טירת וינדזור (HMS Windsor Castle) אה"מ אמיל נובל (HMS Emile Nobel) אה"מ אורלינוך (HMS Orlionoch), שלתקופה מסוימת המריאו מסיפונה מטוסי טייסת 266 של חיל האוויר המלכותי הבריטי. ספינות השייטת סייעו לצי הלבן במהלך מלחמת האזרחים ברוסיה. Stratford, Stephen. "British Military & Criminal History 1900 to 1999". Retrieved 10 October 2013. Clifford Kinvig (November 23, 2007), Churchill's Crusade, Hambledon & London, page 15. The Royal Navy on the Caspian, 1918–1919". Naval Review, 7/8 1919-20. pp 218-240 Guard, John. "The Royal Navy in the Caspian Sea 1918-1920". Great War Primary Document Archive. Retrieved 12 October 2013.
רזבאן מארין

רזבאן גבריאל מארין (ברומנית: Răzvan Gabriel Marin; נולד ב-23 במאי 1996 בבוקרשט שברומניה) הוא כדורגלן רומני המשחק בעמדת הקשר בקבוצת אמפולי ובנבחרת רומניה. מארין נולד בבוקרשט שברומניה והוא בנו של כדורגלן העבר פטר מארין. מארין החל את הקריירה המקצוענית שלו בויטורול קונסטנצה מליגת העל הרומנית. ב-18 באוקטובר 2013 הוא ערך את הופעת הבכורה שלו במועדון, כשנכנס כמחליף בדקה ה-83 בהפסד 0–4 לסטיאווה בוקרשט במסגרת המחזור ה-11 בליגה. מארין ערך 10 הופעות ליגה בעונת 2013/2014. ב-15 במרץ 2015 הבקיע מארין את שער הבכורה שלו במועדון, שער בדקה ה-40 בניצחון 1–2 על צ'.פ.ר. קלוז' במסגרת המחזור ה-21 לעונת 2014/2015 בליגה. בעונה זו ערך מארין 17 הופעות ליגה, בהן הבקיע שער בודד. בעונת 2015/2016 הוסיף מארין 28 הופעות ליגה, בהן הבקיע שלושה שערים. ב-20 בינואר 2017 חתם מארין בסטנדרד לייז' מליגת העל הבלגית. יומיים לאחר מכן ערך את הופעת הבכורה, כשעלה כמחליף בדקה ה-80 במשחק נגד קלאב ברוז'. באפריל 2019 חתם בקבוצת אייאקס על חוזה לחמש עונות, החל מעונת 2019/2020. ב-27 ביולי ערך את הופעתו הראשונה בניצחון 0–2 נגד פ.ס.וו. איינדהובן בהסופר קאפ ההולנדי. ב-31 באוגוסט 2020 הושאל מארין לקליארי לעונה אחת. ב-5 ביולי 2022 הושאל לאמפולי. ב-8 באוקטובר 2016 ערך מארין את הופעת הבכורה שלו בנבחרת רומניה, כששיחק 90 דקות והבקיע שער בניצחון 0–5 על נבחרת ארמניה במסגרת מוקדמות מונדיאל 2018. נכלל בסגל נבחרת רומניה ליורו 2024. מדיה וקבצים בנושא רזבאן מארין בוויקישיתוף רזבאן מארין, באתר Transfermarkt רזבאן מארין, באתר Soccerway רזבאן מארין, באתר WorldFootball.net רזבאן מארין, באתר National Football Teams רזבאן מארין, באתר FootballDatabase.eu ‏אייאקס החתימה שלושה שחקנים, דה ליכט וזייך יעזבו, באתר ספורט1, 16 במאי 2019 ‏ראקיטיץ' חתם בסביליה, סוארס מתקרב ליובנטוס, באתר ספורט1, 1 בספטמבר 2020 Ryan DabbsContributions from Emanuel Rosu last updated, Romania Euro 2024 squad: Edward Iordanescu's full team, fourfourtwo.com, ‏2023-10-03 (באנגלית)
יוסף א-נסירי

יוסף א-נסירי (בערבית: يوسف النصيري, תעתיק עברי: יוסף אלנצירי; נולד ב-1 ביוני 1997 בפאס שבמרוקו) הוא כדורגלן מרוקאי המשחק בעמדת החלוץ בקבוצת פנרבחצ'ה מליגת העל הטורקית ובנבחרת מרוקו. א-נסירי נולד בפאס שבמרוקו. הוא גדל במחלקות נוער מקומיות, ובשנת 2015 עבר למחלקת הנוער של מאלגה מליגת העל הספרדית. ב-26 באוגוסט 2016 ערך א-נסירי את הופעת הבכורה שלו במועדון, כשנכנס כמחליף בדקה ה-77 בתיקו 2-2 נגד אספניול במסגרת המחזור השני בליגה. ב-20 בספטמבר הבקיע א-נסירי את שער הבכורה שלו במועדון, שער בדקה ה-76 בניצחון 1–2 על אייבר במסגרת המחזור החמישי בליגה. ב-16 בינואר 2020 חתם בסביליה לחמש וחצי שנים. ב-24 ביולי 2024 חתם בפנרבחצ'ה. ב-31 באוגוסט 2016 ערך א-נסירי את הופעת הבכורה שלו בנבחרת מרוקו, כששיחק 90 דקות בתיקו 0-0 נגד נבחרת אלבניה במשחק ידידות. את שער הבכורה שלו במדים הלאומיים כבש בבעיטה מחוץ לרחבה נגד טוגו במסגרת גביע אפריקה לאומות 2017 בדקה ה-72 כאשר הוא נכנס כמחליף 12 דקות קודם לכן. נכלל בסגל נבחרת מרוקו לטורניר מונדיאל 2022. נכלל בסגל נבחרת מרוקו לטורניר גביע אפריקה לאומות 2023. סביליה הליגה האירופית: 2019/20, 2022/23 אישיים שחקן החודש בלה ליגה: ינואר 2021, אפריל 2023 שחקן העונה של לגנס (1): 2022/23 מדיה וקבצים בנושא יוסף א-נסירי בוויקישיתוף יוסף א-נסירי, ברשת החברתית אקס (טוויטר) יוסף א-נסירי, ברשת החברתית אינסטגרם יוסף א-נסירי, באתר Transfermarkt יוסף א-נסירי, באתר Soccerway יוסף א-נסירי, באתר BDFutbol יוסף א-נסירי, באתר WorldFootball.net יוסף א-נסירי, באתר National Football Teams יוסף א-נסירי, באתר FootballDatabase.eu יוסף א-נסירי, באתר ESPN لائحة المنتخب الوطني المشاركة في نهائيات كأس العالم قطر 2022 באתר הרשמי של פדרציית הכדורגל המרוקאית המלכותית, 10 בנובמבר 2022 (בערבית) CAN Côte d'Ivoire 2023 : le coach Hoalid dévoile sa liste finale (27 joueurs) באתר הרשמי של פדרציית הכדורגל המרוקאית המלכותית, 28 בדצמבר 2023 (בצרפתית)
ויקינטאס סליבקה

ויקינטאס סליבקה (בליטאית: Vykintas Slivka; נולד ב-29 באפריל 1995 בפוניבז' שבליטא) הוא כדורגלן ליטאי המשחק בעמדת הקשר בקבוצת לאמיה היוונית ובנבחרת ליטא. סליבקה נולד בפוניבז' שבליטא, והחל לשחק במחלקת הנוער של אקרנאס המקומית. בשנת 2013 עבר למחלקת הנוער של יובנטוס מהסרייה א'. בחודש ספטמבר 2014 הושאל סליבקה למודנה מהסרייה ב' לחצי עונה, אך לא ערך הופעה במדיה. בחודש פברואר 2015 הושאל סליבקה לגוריצה מליגת העל הסלובנית לחצי עונה. ב-4 במרץ ערך סליבקה את הופעת הבכורה שלו במועדון, כששיחק 90 דקות בהפסד 2-1 לקופר במסגרת המחזור ה-21 בליגה. ב-25 באפריל הבקיע סליבקה את שער הבכורה שלו במועדון, שער בדקה התשיעית בניצחון 3-0 על קרקה במסגרת המחזור ה-29 בליגה. בסך הכל ערך סליבקה 12 הופעות ליגה במועדון, בהן הבקיע שער אחד. בשלהי חודש אוגוסט 2015 הושאל סליבקה לדן בוס מליגת המשנה ההולנדית לשתי עונות. ב-20 בספטמבר ערך סליבקה את הופעת הבכורה שלו במועדון, כשנכנס כמחליף בדקה ה-65 בניצחון 1-0 על אכילס 29 במסגרת המחזור השביעי בליגה. ב-19 בפברואר 2016 הבקיע סליבקה את שער הבכורה שלו במועדון, שער בדקה ה-34 בניצחון 3-1 על מועדון הכדורגל איינדהובן במסגרת המחזור ה-27 בליגה. בעונתו הראשונה במועדון ערך סליבקה 28 הופעות ליגה, בהן הבקיע שני שערים. ב-13 באוגוסט 2020, סליבקה חתם באפולון סמירני מליגת העל היוונית. ב-5 ביוני 2015 ערך סליבקה את הופעת הבכורה שלו בנבחרת ליטא, כשנכנס כמחליף בדקה ה-58 בהפסד 4-0 לנבחרת הונגריה במשחק ידידות. ב-4 בספטמבר 2016 הבקיע סליבקה את שער הבכורה שלו בנבחרת, שער בדקה ה-34 בתיקו 2-2 נגד נבחרת סלובניה במסגרת מוקדמות מונדיאל 2018. ויקינטאס סליבקה, ברשת החברתית אינסטגרם ויקינטאס סליבקה, באתר Transfermarkt ויקינטאס סליבקה, באתר Fussballdaten.de (בגרמנית) ויקינטאס סליבקה, באתר Soccerway ויקינטאס סליבקה, באתר BDFutbol ויקינטאס סליבקה, באתר WorldFootball.net ויקינטאס סליבקה, באתר National Football Teams ויקינטאס סליבקה, באתר FootballDatabase.eu ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ויקינטאס סליבקה".
מאתוש ברו

מאתוש בֶּרוֹ (בסלובקית: Matúš Bero; נולד ב-6 בספטמבר 1995 באילאבה שבסלובקיה) הוא כדורגלן סלובקי המשחק בעמדת הקשר בקבוצת בוכום ובנבחרת סלובקיה. ברו גדל במחלקת הנוער של א.ס. טרנצ'ין מליגת העל הסלובקית. ב-21 ביולי 2013 ערך ברו את הופעת הבכורה שלו במועדון, כששיחק 90 דקות בהפסד 1–2 לספרטק טרנבה במסגרת המחזור השני בליגה. ב-17 במרץ 2014 הבקיע ברו את שער הבכורה שלו במועדון, שער בדקה ה-82 בניצחון 1–3 על דוקלה באנסקה ביסטריצה במסגרת המחזור ה-22 בליגה. בעונתו הראשונה בקבוצה הבוגרת ערך ברו 26 הופעות ליגה, בהן הבקיע שלושה שערים. בעונת 2014/2015 ערך ברו 18 הופעות ליגה והבקיע חמישה שערים, כשהוא עוזר לקבוצתו לזכות באליפות סלובקיה ובהגביע הסלובקי. בעונת 2015/2016 זכתה א.ס. טרנצ'ין בדאבל בפעם השנייה ברציפות, כשברו, בעונת השיא שלו, מבקיע 15 שערים ב-30 הופעות ליגה, ביניהם שלושער ב-26 בספטמבר 2015 בניצחון 0–3 על סקליצה במסגרת המחזור ה-11. בתחילת עונת 2016/2017 ערך ברו 3 הופעות ליגה במועדון. ב-5 באוגוסט 2016 חתם ברו בטרבזונספור מליגת העל הטורקית. ב-20 באוגוסט הוא ערך את הופעת הבכורה שלו במועדון, כשנכנס כמחליף בדקה ה-82 בניצחון 0–2 על קסימפשה במסגרת המחזור הראשון בליגה. ב-27 ביוני 2023 חתם בבוכום מהבונדסליגה. ב-27 במאי 2016 ערך ברו את הופעת הבכורה שלו בנבחרת סלובקיה, כששיחק 79 דקות בניצחון 1–3 על נבחרת גאורגיה במשחק ידידות. נכלל בסגל נבחרת סלובקיה ליורו 2024. א.ס. טרנצ'ין אליפות סלובקיה (2): 2014/2015, 2015/2016 הגביע הסלובקי (2): 2014/2015, 2015/2016 מאתוש ברו, באתר Transfermarkt מאתוש ברו, באתר Soccerway מאתוש ברו, באתר WorldFootball.net מאתוש ברו, באתר National Football Teams מאתוש ברו, באתר FootballDatabase.eu UEFA.com, Slovakia | Squad | UEFA EURO 2024, UEFA.com (באנגלית)
הקלר וקוך MG4

ה-MG4 (ר"ת בגרמנית: Maschinengewehr 4; 'מקלע דגם 4') הוא מקלע קל אשר פותח בגרמניה על ידי חברת הקלר וקוך, ומשמש את כוחות הבונדסוור משנת 2005 ועד היום, לצד מספר צבאות אחרים בעולם. המקלע הקל MG4 פותח במהלך שנות ה-90 של המאה ה-20 כדי לשמש חלופה קלה וגמישה למקלע ה-MG3, מתוך כך חברת הקלר וקוך שמה דגש על משקל נמוך ודיוק רב על פני טווח וקליבר גדול. המקלע כולל פעולת גז עם בריח מסתובב ויורה כדורי 5.56x45 מ"מ נאט"ו המוזנים באמצעות שרשיר מתכלה, בקצב אש של כ-800 כדורים לדקה. הטווח האפקטיבי של המקלע הוא עד ל-400 מטר למטרה מדויקת ו-800 מטרים למטרה גדולה (מטרת שטח), הטווח המקסימלי הוא סביב 1,000 מטרים. בתצורה הבסיסית של ה-MG4 מותקנת כוונת ברזל בחלק האחורי של המכסה העליון של המקלע, בנוסף ניתן להתקין כוונות מסוגים שונים לאורך מסילת פיקטיני. בגרסת המקלע של הבונדסוור הגרמני, מותקנת כוונת טלסקופית (X3) המשולבת בידית נשיאה הדומה לזו המותקנת על ה-הקלר וקוך G36. לצד ההקלר וקוך MG5 שפותח כמקלע לשימוש כללי, ה-MG4 אומץ על ידי הבודסוור החל משנת 2005 כחלק מתוכנית שדרוג כללית ברחבי הכוחות המזוינים של גרמניה בשם "חי"ר העתיד" (IDZ). גרמניה גרמניה - החל מ-2005 ה-MG4 משמש מקלע סיוע למחלקות החי"ר בבונדסוור, בנוסף הוא משמש כמקלע הרכוב של נגמ"ש הפומה. דרום אפריקה דרום אפריקה ספרד ספרד - נקלט החל מ-2007 בתור המקלע הסדיר של הצבא הספרדי. פורטוגל פורטוגל מאוריציוס מאוריציוס מלזיה מלזיה - משמש החל מ-2006 את הכוחות המיוחדים ויחידות הנחתים של מלזיה. FN Minimi מקלע נגב MG3 אודות המקלע באתר חברת הקלר וקוך. אודות המקלע באתר 'Weapon Systems'.
אגם הילייר

אגם הילייר הוא אגם מלח בקצה האי האמצעי, הגדול מבין מקבץ איים, ליד החוף הדרומי של אוסטרליה המערבית. האגם בולט במיוחד בשל צבעו הוורוד. רצועת חוף ארוכה וצרה מחלקת בינו לבין האוקיינוס הדרומי. אורכו של אגם הילייר כ-600 מטרים, ורוחבו כ-250 מטרים. האגם מוקף בחול ועצי אקליפטוס עם רצועה צרה של דיונות חול מכוסות בצמחייה עבה. האגם ידוע בשל היותו בצבע ורוד. צבעו הוורוד קבוע, ואינו משתנה כאשר לוקחים את מי האגם במיכל. צבע האגם נוצר כתוצאה מאורגניזמים במים בשם Dunaliella salina (אנ'), אשר יוצרים קרוטנואיד שצבעו ורוד. באגם הילייר ביקרה לראשונה משלחתו של מתיו פלינדרס ב-15 בינואר 1802. יומנו של פלינדרס נחשב לתיאור הכתוב הראשון של האגם. פלינדרס צפה באגם לאחר שעלה לנקודה הגבוהה ביותר באי ותיאר אותו כך: בחלק הצפון-מזרחי היה אגם בצבע וֵרֶד. מימיו, כשם שאמר לי מר ת'יסל שביקר בו, היו כה רווים במלח שכמויות מספקות למילוי ספינה התגבשו ליד חופיו. המדגם שהביא אל הסיפון היה באיכות טובה ולא צרך כל עיבוד מלבד ייבוש על מנת להשתמש בו. — מתיו פלינדרס פלינדרס ביקר באי האמצעי שוב במאי 1803. הוא התכוון "לעצור ליום או שניים במפרץ אי האווזים על מנת להביא אווזים לאנשים החולים, שמן כלבי-ים למנורות ומספר חביות של מלח מהאגם". מדווח כי פלינדרס קרא לאגם על שם ויליאם הילייר, איש סגל על ספינת ה-Investigator, אשר מת מדיזנטריה ב-20 במאי 1803 מעט לפני עזיבת המשלחת מהאי האמצעי. ב-1889, אדוארד אנדרוס חקר את האפשרויות המסחריות של הפקת מלח מהאגם, ועבר לשם לזמן קצר יחד עם שני בניו. הם עזבו לאחר כריית מלח במשך כשנה אחת. כריית מלח התבצעה באגם בסוף המאה ה-19. תאגיד כריית המלח מדווח ככישלון עקב מספר גורמים, ביניהם "הרעילות של המלח שנאסף לצריכה". נכון לשנת 2012, האגם הוא חלק משמורת טבע, וחופיו מסומנים כמסלול הליכה. מדיה וקבצים בנושא אגם הילייר בוויקישיתוף אתר האינטרנט הרשמי של אגם הילייר (באנגלית)
מתיאס קאיט

מתיאס קאיט (באסטונית: Mattias Käit; נולד ב-29 ביוני 1998 בטאלין שבאסטוניה) הוא כדורגלן אסטוני המשחק בעמדת הקשר ההתקפי בקבוצת רפיד בוקרשט מליגת העל הרומנית ובנבחרת אסטוניה. קאיט נולד בטאלין שבאסטוניה. בשנת 2006 החל לשחק באקדמית הנוער של לבדיה טאלין, ובשנת 2014 עבר לאקדמית הנוער של פולהאם. ב-6 בינואר 2016 ערך קאיט את הופעת הבכורה שלו בנבחרת אסטוניה, כששיחק במחצית הראשונה בתיקו 1-1 נגד נבחרת שוודיה במשחק ידידות. ב-7 באוקטובר 2016 הבקיע קאיט את שערי הבכורה שלו בנבחרת, צמד שערים בניצחון 4-0 על נבחרת גיברלטר במסגרת מוקדמות מונדיאל 2018. מדיה וקבצים בנושא מתיאס קאיט בוויקישיתוף מתיאס קאיט, באתר Transfermarkt מתיאס קאיט, באתר Soccerway מתיאס קאיט, באתר National Football Teams מתיאס קאיט, באתר FootballDatabase.eu ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "מתיאס קאיט".